Lav et referat af nedenstående tekst:

Tekst:
Søren Simonsen fra Aalborg er en mand, der kan lide at gøre tingene grundigt. Således også, da han i dag skulle fri til sin kæreste. Han havde hyret musikere, skuespillere, Aalborg-garden og flere andre aktører. "Altså, når jeg bliver grebet af noget, så skal det være voldsomt og det skal være stort," siger Søren Simonsen, der til dagligt arbejder som vagt i Friis. I bedste Hollywood-stil blev hans udkårne ledt gennem Friis, hvor hun blandt andet kunne nyde musikere, dansere og vinkende venner og familie - alt sammen til ære for hende. Det store setup har været i støbeskeen de seneste to måneder og kostet langt mere, end Søren Simonsen vil sætte tal på. På Gabels torv udenfor Friis blev det tid til dagens absolutte højdepunkt, da Søren Simonsen til tonerne af Bryan Adams' "Everything I do", kunne gå opad den røde løber til sin udkårne og fri - alt imens hundredvis af tilskuere hujede og klappede, da hans frieri blev besvaret med et "Ja, selvfølgelig!"

Referat:
[size=3]Aalborgenser tog det tunge skyts i brug, da han skulle fri til sin kæreste. Musikere, dansere, skuespillere, Aalborg-garden, venner og familie var blot nogle af ingredienserne. [/size]